my en my my my my my my my en en my my my my my my my my my en my my my my my my my my en my ru my my my en en ru my ru my br my en en en en en en sv fr de de fr my en my my my my my my my my my my my my my my my my my my my my my my my my my my en en my en en en en en en nl en my my my my my en my my my my my en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
ဓာတ်ပုံသတင်းများ
Advertisement
အထူးကဏ္ဍအစီအစဉ်
တရုတ်နိုင်ငံထုတ် ဂလိုဘယ်တိုင်းမ်သတင်းစာ အယ်ဒီတာချုပ်နှင့်တွေ့ဆုံခြင်း
တရုတ်နိုင်ငံထုတ် ဂလိုဘယ်တိုင်းမ်သတင်းစာ အယ်ဒီတာချုပ်နှင့်တွေ့ဆုံခြင်း
Written by  Super User
Wednesday, February 24 2016 00:00
Rate this item
" မြန်မာနိုင်ငံရဲ့ ဒီမိုကရေစီကို ကိုယ့်နည်းကိုယ့်ဟန်နဲ့ တည်ဆောက်ရမယ်၊ သိမ်မွေ့ တဲ့ ဒီမိုကရေစီမျိုးဖြစ်ရမယ် "
++++++++++++++++++++++++++++++++++++++++++++++++++++++++
မြန်မာနိုင်ငံ ကို ငါးရက်ကြာ ခရီးစဉ်အနေနဲ့ ရောက်ရှိ နေသည့် တရုတ်ပြည်သူ့သမ္မတနိုင်ငံ၏ အထင်ကရသတင်း စာကြီး  ''ဂလိုဘယ်တိုင်းမ်''သတင်းစာကြီးရဲ့အယ်ဒီတာ ချုပ် Mr.Hu xj jin  အနေနဲ့ မြန်မာနိုင်ငံ ၌ဖြစ်ပေါ်နေသော ပြုပြင်ပြောင်း လဲရေး၊ နှစ်နိုင်ငံဆက်ဆံရေးနှင့် စီးပွားရေး ဆိုင်ရာကိစ္စရပ်များနှင့် မီဒီယာဆိုင်ရာကိစ္စရပ်များအပေါ် ၎င်း၏ယူဆသုံးသပ် ချက်များအား Sky Net  ရုပ်သံ၏ စီနီယာဂျင်နရယ်မန်နေဂျာ ဦးရဲမင်းဦး (CNB)တို့ တွေ့ ဆုံမေးမြန်းခြင်းခဲ့ခြင်းကို ဒီမိုကရေစီ တူဒေးသတင်းစာ စာဖတ်ပရိသတ်များအတွက် ဖော်ပြလိုက်ပါသည်။
(အယ်ဒီတာ အဖွဲ့)
မေး -Mr.Hu xj jin   ဘာကြောင့် မြန်မာနိုင်ငံကို လာရတာပါလဲ၊ ဒါကို အရင်ပြောပြပေးပါ။
ဖြေ - ကျွန်တော်တို့ ဂလိုဘယ်တိုင်းမ်သတင်းစာက နိုင်ငံတကာသတင်းတွေကို Focus လုပ်ပြီးဖြန့်ချိနေတဲ့ သတင်းစာ တစ်ခုဖြစ် တယ်။ သတင်းစာမှာ မြန်မာနိုင်ငံနဲ့ ပတ်သက် တဲ့အကြောင်း အရာတွေ တော်တော်များများ ကို ဖော်ပြပေးဖူးပါတယ်။ ကျွန်တော် အနေနဲ့ တစ်ခါမှ မြန်မာနိုင်ငံကို မလာဖူးဘူး။ ဆိုလို့ရှိရင် အယ်ဒီတာချုပ် တစ်ယောက်အနေနဲ့ မြန်မာပြည်ကို လာကိုလာရ မယ်။ ဖော်ပြနေတဲ့သတင်းတွေ ဟုတ်ရဲ့လား၊ မှန်ရဲ့လား။အဲဒါကို လာပြီး၊ သိပြီးတော့မှ သတင်းဖော်ပြတာမှန် ကန်ကြောင်း ကျွန်တော်ယူဆပါတယ်။
မေး  - Mr.Hu xj jin အနေနဲ့ လက်ရှိကျွန်တော်တို့ မြန်မာနိုင်ငံရဲ့ ဖွံ့ဖြိုးတိုးတက်ပြောင်းလဲလာမှု အခြေအနေအပေါ်မှာ သတင်းစာဆရာကြီး တစ်ယောက်အနေနဲ့ ဘယ်လို များ သုံးသပ် ယူဆပါလဲ ပြောပြပါဦး။
ဖြေ - အခုမြန်မာနိုင်ငံမှာ ပြုပြင်ပြောင်းလဲမှုနဲ့ တိုးတက်မှု တွေက လက်ရှိပြောင်းလဲနေတယ်လို့ ကျွန်တော်မြင်ပါတယ်။ တရုတ် Society အနေနဲ့ မြန်မာနိုင်ငံတိုးတက်ပြောင်းလဲမှု ကို အကုန်လုံး က ထောက်ခံတယ်လို့ပြောကြပါတယ်။ ကျွန်တော်တို့လဲ ဝမ်းသာအားရစွာ ပြောင်းလဲမှုကိုမြင်နေ ကြတယ်။ ဘာလို့လဲဆိုတော့ တရုတ်နဲ့ မြန်မာအိမ်နီးချင်း နှစ်နိုင်ငံဖြစ်ကြ တယ်။ မြန် မာနိုင်ငံ ကောင်းမွန်စွာဖွံ့ဖြိုး တိုးတက်မှုရှိလာလို့ရှိရင် ကျွန်တော်တို့က ဝမ်းသာတာ မက နှစ်နိုင်ငံနယ်စပ်ဒေသ အဲဒီဘက်မှာ ဘာမှ နောက်ဆံ တင်းစရာမလိုတော့ဘူး။ မြန်မာနိုင်ငံ စီးပွားရေး အား ကောင်းလာလို့ရှိရင် နှစ်နိုင်ငံစီးပွားရေးအခွင့်အလမ်းတွေ ဒီထက်မကပေါ်လာလိမ့်မယ်လို့ ကျွန်တော်ယူဆပါတယ်။
မေး - မြန်မာနိုင်ငံရဲ့အကြောင်းတွေကို တရုတ်နိုင်ငံကသူတွေ ဘယ် လောက်ထိသိထားလဲ။
ဖြေ - တရုတ်ပြည်သူတွေအနေနဲ့ ပြောရမယ်ဆိုလို့ရှိရင် တစ်စိတ်တစ်ပိုင်း အတိုင်းအတာတစ်ခုအထိတော့ သိ ကြပါတယ်။ ဂလိုဘယ်တိုင်းမ်က မြန်မာနိုင်ငံနဲ့ပတ်သက် တာကို အများဆုံးဖော် ပြတဲ့ သတင်း စာလို့တောင် ပြောလို့ ရပါတယ်။ ပြီးတော့ တရုတ်ပြည်သူတွေအကုန်လုံးက ဒေါ်အောင်ဆန်းစုကြည်ကို သိကြတယ်။ သူကျတော့ သမ္မတ မဖြစ်နိုင်ပေမယ့် ပါဝါကြီးတာ လဲသိတယ်။ ကြံ့ ခိုင်ရေးနဲ့ ဖွံ့ဖြိုးရေးပါတီ ရှုံးတယ်ဆိုတာလဲ အားလုံးသိကြ တယ်။ သာမန်ပြည်သူတွေအားလုံးလိုလိုက ကြံ့ခိုင်ရေး နာမည်အပြည့်အစုံ မပြောပြနိုင်ပေမယ့် မြန်မာနိုင်ငံမှာ တိုးတက်ပြောင်း လဲမှုဖြစ် နေတယ် ဆိုတာကိုတော့ အကုန် လုံးသိကြ တယ်။ ဒေါ်အောင်ဆန်းစုကြည်က တရုတ်ပြည် မှာ နာမည်အကြီးကြီးပဲ။ သူ့နာမည်ကိုအကုန်လုံးသိတယ်။
မေး - တရုတ်နိုင်ငံရဲ့ စီးပွားရေးဖွံ့ဖြိုးတိုးတက်လာမှုဟာ ကျွန်တော်တို့ နိုင်ငံရဲ့ သယံဇာတတွေ ပါဝင်နေတယ်လို့ ထင်မြင်ယူဆ တယ်။ ဒီလို ထင်မြင်ယူဆချက်တွေအပေါ်မှာ တရုတ် သတင်းစာဆ ရာကြီး တစ်ယောက် ဖြစ်တဲ့ ဘယ်လိုများ တုံ့ပြန်ပြောကြားချင် ပါသလဲ။
ဖြေ - မှန်ပါတယ်။ တရုတ်နိုင်ငံဟာ လွန်ခဲ့တဲ့နှစ် ၃၀ အတွင်း ဖွံ့ဖြိုးတိုးတက်မှုအရှိန် အားကောင်းကောင်းနဲ့ တိုးတက်လာခဲ့တာပါ။ အမှန်တကယ်ပြောလို့ရှိရင် တရုတ်နိုင်ငံရဲ့ ဖွံ့ဖြိုးတိုး တက်မှု အရှိန် အားကောင်းရတဲ့ အကြောင်းအရင်းတွေကို ပြောရမယ်ဆိုရင် အဓိကတော့ စီးပွားရေးဖွဲ့စည်းပုံစနစ်ပေါ့။ ဖွဲ့စည်းပုံစနစ်က နိုင်ငံမှာ ရှိတဲ့ ပြည်သူတစ်ရပ်လုံးကို ဦးဆောင်ခေါ် ဆောင်ပြီး တော့ စီးပွားရေးတစ်ခုတည်းပဲ။ ဖွံ့ဖြိုးတိုးတက်လို့ရအောင် အကုန်လုံးက အစွမ်းကုန်၊ အားလုံးက ကြိုးကြိုးစားစား လုပ်ဆောင်နေ တယ်။ နောက်ပြီး ပြည်သူတစ်ရပ်လုံးရဲ့ ထင်မြင်ယူ ဆချက်ကို ကျွန်တော်ပြောတဲ့ စီးပွားရေးဖွဲ့ စည်းပုံစနစ်ကြောင့် နိုင်ငံရေး ဖွဲ့စည်းပုံစနစ်ကြောင့် ပြည်သူတစ်ရပ်လုံးရဲ့ ထင်မြင်ယူဆချက်ကို အကုန်လုံးက တညီတညွတ် တည်းဖြစ်လာ အောင် ခေါ်ဆောင် သွားရင်း ဖွံ့ဖြိုးတိုးတက်မှုတစ်ခုကိုပဲ Focus လုပ်ပြီးတော့ နောက် ကျန်တာအားလုံး ဘာမှသိပ်မလုပ်ဘူးပေ့ါ။
ဥပမာ-နိုင်ငံ ရေးအရ၊ နိုင်ငံရေးအတိုက်အခံတို့ပေ့ါ။ ဒါတွေကြောင့် တရုတ်ပြည်မှာ နိုင်ငံရေးအရ တည်ငြိမ်တယ်။ အဲဒါကမှ စီးပွားရေးအားကောင်းကောင်းနဲ့ တိုးတက်လာနိုင်တယ်။ နောက် တစ်ခုက တရုတ်လူမျိုးတွေရဲ့ လုံ့လဝီရိယကြောင့် ပေ့ါ။ အကုန်လုံးက အပင်ပန်းခံပြီးတော့ လုပ်ဆောင်တဲ့ အတွက် နိုင်ငံတော်က ခေါ်ဆောင်လာတဲ့အချိန်မှာ အကုန် လုံးက တက်တက် ကြွကြွနဲ့ ကိုယ့်ရဲ့ စီးပွားရေး၊ နိုင်ငံတော် ရဲ့စီးပွားရေးကောင်းလာအောင် အကုန်လုံး ကြိုးပမ်း အပင်ပန်းခံပြီးတော့ စွမ်းဆောင်နိုင်တာပေ့ါ။
ဒါပေမဲ့ ဆရာပြောတဲ့ သယံဇာတပိုင်းမှာကျတော့ ပါတော့ပါမှာပါ။ မြန်မာနိုင်ငံ တစ်နိုင်ငံတည်းမဟုတ်ဘူး၊ နိုင်ငံတကာ ကပါတယ်။ မြန်မာနိုင်ငံကလာတဲ့ သယံဇာတ တွေလည်း ပါတယ်။ အာဖရိ ကကလာတဲ့သယံဇာတတွေ ပါတယ်။ ဒါပေမဲ့ တရုတ်နိုင်ငံဆိုလို့ရှိရင် သူများနိုင်ငံဆီက ပဲ ယူတာကြီးပဲမဟုတ်ပါဘူး။ တရုတ်နိုင်ငံကထုတ်တဲ့သယံ ဇာတတွေ၊ ကုန်ထုတ်လုပ် မှုပစ္စည်းတွေ။ နိုင်ငံတကာကို ဖြန့်ပြီးတော့ ပို့ရတဲ့နိုင်ငံလည်းဖြစ်တယ်။ အဲဒါက ဘာကို ဖြစ်နေလဲဆိုတော့ ကမ္ဘာကြီးနဲ့ စီးပွားရေးပိုင်းမှာ နီးကပ်စွာ ရောနှောနေတယ်။ ပေါင်းစပ်နေတယ်လို့ ယူဆပါ တယ်။ နောက်ပြီး တော့ မြန်မာနိုင်ငံကလာတဲ့သယံဇာတတွေက တရုတ်နိုင်ငံတစ်နိုင်ငံလုံးအတွက်ဆိုရင် သိပ်ပြီးတော့ အများကြီးမပြောနိုင်ဘူး။ ယူနန်ပြည်နယ်အတွက် ပြောလို့ရှိရင်တော့ မြန်မာပြည်က လာတဲ့ သယံဇာတတွေ က များနေတယ်။ အများကြီး အကျိုးသက်ရောက်မှုတွေ ရှိတယ်လို့ ပြောနိုင်တယ်။ ဒါပေမဲ့ တရုတ်တစ်နိုင်ငံလုံး ဆိုလို့ရှိရင်တော့ ဒါက မပြောစလောက်တဲ့ကိစ္စတစ်ခုပါ။
မြန်မာနိုင်ငံနဲ့ပတ်သက်တဲ့ သယံဇာတပိုင်းမှာကျ တော့ သိပ်ပြီးတော့မရှိလောက်ဘူး။ ကျွန်တော် အခုပြန် တွေးလိုက်ရင်ကျတော့ အိမ်ပေ့ါ၊ ဥပမာ-အိမ်ထောင်ပရိ ဘောဂတွေမှာ တစ်ခုမှ မြန်မာနိုင်ငံက သယံဇာတတွေ မပါဘူး၊ ကျောက်စိမ်းကိုလည်း ကျွန်တော် သိပ်မကြိုက် ဘူး၊ ကျွန်တော့်အမျိုးသမီးမှာ ကျောက်စိမ်းနည်းနည်း ပါးပါးရှိတယ်၊ အဲဒါတွေက လည်း မြန်မာပြည် ကလာတာ မဟုတ်ဘူး၊ တရုတ်ပြည် ရှင်ကျန်းကထွက်တဲ့ ကျောက် စိမ်းဖြစ်တယ်။ ကျွန်တော့်အိမ်မှာ မြန်မာသယံဇာတနဲ့ ပတ်သက်ပြီး သိပ်မရှိဘူး၊ သူများအိမ်မှာ ရှိချင်ရှိမှာပါ။ကျွန်တော်ပြောချင်တာက တရုတ်နိုင်ငံဟာ လူဦးရေများ တယ်။ မြန်မာနိုင်ငံ ကလာတဲ့ သယံဇာတတွေက တရုတ် နိုင်ငံရဲ့ တကယ်ဖွံ့ဖြိုးတိုးတက်မှုကို အဆုံးအဖြတ်မပေး နိုင်ဘူး၊ နောက်ဆုံး  အရမ်းလည်း အရေးကြီးတဲ့ အရမ်း လည်း သော့ချက်ကျတဲ့အရာတစ်ခုမဟုတ်ဘူး။အဲဒါကို လည်း ကျွန်တော်ပြောချင် တယ်။ နောက်ပြီး တရုတ်နိုင်ငံ က ပြည်တွင်းမှာ သယံဇာတတွေ အများကြီး ရှိသေးတယ်။ဥပမာ-ရေနံဆိုရင် အရှေ့အလယ်ပိုင်းက ထွက်တဲ့ဒေ သ တွေမှာရှိနေတယ်။ ခြုံပြောရရင် မြန်မာနိုင်ငံကထုတ်တဲ့ သယံဇာတကိုသာ တရုတ်နိုင်ငံက ယူပြီးသုံးလို့ရှိရင် ဒီမြန်မာနိုင်ငံ မှာ အသုံးမခံဘူး။ ချက်ချင်းကုန်သွားမှာ၊ ကုန်သွားတာမက တရုတ်နိုင်ငံ ဖွံ့ဖြိုးတိုးတက်ဖို့အတွက် လောက်ကိုမလောက်တာ။
မေး - ဒီချုပ်ဦးဆောင်သော အစိုးရနဲ့ တရုတ်နိုင်ငံအစိုးရကြား နှစ်နိုင်ငံအစိုးရဆက်ဆံရေး ဘယ်လိုဖြစ်လာမယ်လို့ ခန့်မှန်းထားသလဲ။
ဖြေ - အစိုးရနှစ်ခုကြား ပြေပြေလည်လည်ဆက်ဆံနိုင် မယ်လို့ ကျွန်တော်ယုံကြည်ပါတယ်။ ဒေါ်အောင်ဆန်းစု ကြည်က ရွေးကောက် ပွဲမှာ အနိုင်ရတယ်၊ ထိုက်သင့်တဲ့ နိုင်ငံရေးသမား တစ်ယောက်ပီပီ သဘောထားကြီး တယ်။ အဘက်ဘက်က ပြေပြေလည်လည်နဲ့ ဆက်ဆံကိုင်တွယ် နိုင်တယ်။ အဲဒါကတော့ တကယ့်နိုင်ငံရေးသမားတစ် ယောက် ပီသတာပေ့ါနော်။ ပြည်သူတွေအ ကုန်လုံးက လည်း သူ့ကိုလေးစားတယ်။ တရုတ်နိုင်ငံနဲ့ မြန်မာနိုင်ငံ နဲ့ ဆက်ဆံတဲ့အခါမှာ ပိုပြီးတော့ အဆင်ပြေလိမ့်မယ်လို့ ကျွန်တော်ယုံကြည်ပါတယ်။ အရင်တုန်းကပေ့ါ ဥပမာ- အစိုးရနဲ့ MoU တစ်ခုချုပ်ဆို လိုက်တယ်။ အဲလိုစာချုပ် တစ်ခုခုကို ပြည်သူတွေက လက်မခံဘူးပေ့ါ။ အနာဂတ် မှာ ဒီလိုဟာတွေ နည်းလိမ့်မယ်လို့ထင်ပါတယ်။ ဘာလို့ လဲဆိုတော့ မြန်မာနိုင်ငံအတွင်း ပိုင်းမှာကျတော့ ပြည်သူ တွေကော အစိုးရတွေကော အကုန်လုံးက တူညီတဲ့ဆန္ဒ ရှိပြီးတော့ တရုတ်နိုင်ငံအစိုးရနဲ့ မြန်မာနိုင်ငံအစိုးရတို့ ဆက်ဆံတဲ့အခါကျတော့ ပိုပြီးတော့လွယ်ကူမယ်။ ပိုပြီး တော့ အဆင် ပြေလိမ့်မယ်။ အရင်အစိုးရဟောင်းဆိုလို့ ရှိရင် အစိုးရနဲ့ တစ်ခုခုချုပ်လိုက်တယ်။ ဒါပေမဲ့ ပြည်သူ တွေကြားမှာ ဆန့်ကျင်တဲ့အသံတွေပေါ်တယ်။ အဲဒါကျ တော့ ပြည်သူက မယုံဘူးလဲ မဟုတ်ဘူး၊ တစ်ခုခုထင်နေ ပြီး လက်မခံနိုင်တဲ့အခြေအနေတွေရှိတယ်။ အဲဒါကြောင့် နောက်တက်လာမယ့် အစိုးရနဲ့ တရုတ်အစိုးရပိုပြီးတော့ အဆင်ပြေမယ်ထင်ပါတယ်။
မေး - မြန်မာနိုင်ငံကို အပြုသဘောနဲ့ ဆက်ဆံမှုတိုးမြှင့်နေတဲ့ တရုတ် နိုင်ငံရဲ့ စီးပွားရေးပြိုင်ဘက်တွေလို့ပြောလို့ရတဲ့ အမေရိကန်၊ ဂျပန်၊ တောင်ကိုရီးယား ဒီလိုနိုင်ငံတွေ ရှိပါတယ်၊ အရင်တုန်း ကတော့ မြန်မာနိုင်ငံ ရဲ့ အဓိကဆက်ဆံဘက်ဟာ တရုတ်နိုင်ငံပဲဖြစ်ခဲ့တယ်။ အခုတော့ မြန်မာ ဘက်ကလည်း ဆက်ဆံရေးပါတနာတွေ ပိုပြီးတော့ကျယ် ပြန့်လာတယ်၊ ပိုပြောင်းလဲလာတယ်၊ ပိုတိုးတက် လာတယ်။ အဲတော့ တရုတ်နိုင်ငံအနေနဲ့ အဲဒီနိုင်ငံတွေနဲ့ ယှဉ်ပြိုင်ရမယ်လို့ ကျွန်တော်ကယူဆ သုံးသပ်ထား တဲ့အ တွက် တရုတ်နိုင်ငံအနေနဲ့ ပြိုင်ဘက်နိုင်ငံတွေနဲ့ကော ဘယ်လိုမဟာ ဗျူဟာ နဲ့ ဆောင်ရွက်အကောင်အထည်ဖော်သွားနိုင်မလဲဆိုတာ Mr.Hu xj jin ရဲ့အမြင်လေး သိပါရစေ။
ဖြေ - အခုမြန်မာနိုင်ငံက တံခါးဖွင့်နေပြီလို့လည်းပြောလို့ ရပါတယ်။ ဒါက မြန်မာနိုင်ငံကို ပုံမှန်နိုင်ငံတစ်နိုင်ငံဖြစ် လာလိမ့်မယ်။ အရင်တုန်းကဆိုရင် တရုတ်နိုင်ငံအတွက် ပုံမှန်ဖြစ်တဲ့နိုင်ငံနဲ့ ပိုပြီးတော့ ဆက်ဆံချင်တယ်။ အရင် တုန်းက မြန်မာနိုင်ငံက တရုတ်နိုင်ငံ တစ်နိုင်ငံတည်း နဲ့ပဲ ဆက်ဆံနေတာ မကောင်းဘူးလို့ထင်တယ်။ တခြား နိုင်ငံက ဝေဖန်ချက်တွေ ၊ ပြောဆိုချက်တွေ ကိုခံနေရ တာက တရုတ်နိုင်ငံအနေနဲ့ မခံနိုင်ဘူးပေ့ါနော်။ အခုကျတော့ မြန်မာနိုင်ငံက ပုံမှန်ဖြစ်လာတယ်။ နိုင်ငံပေါင်းစုံနဲ့ဆက် ဆံနေတဲ့ ပုံမှန်နိုင်ငံတစ်နိုင်ငံဖြစ်လာတယ်။ ဒါဟာမြန်မာ နိုင်ငံ အတွက် ကိစ္စကောင်းတစ်ခုပါ။ တရုတ်နိုင်ငံအတွက် ဆိုလို့ရှိရင် တခြားနိုင်ငံနဲ့ ပြိုင်ဆိုင်မှုလုပ်တာကျတော့ ဘာမှမကြောက်ဘူး၊ အားသာချက်တွေလည်း အများကြီး ရှိတယ်။ နိုင်ငံတကာ မှာကျတော့အား သာချက်အကြီး ဆုံးဆိုလို့ရှိရင် တရုတ်နဲ့ မြန်မာနဲ့က အိမ်နီးချင်းတွေဖြစ် တယ်။ နယ်စပ်ကုန်သွယ်ရေးမှာကော၊ လမ်းပန်းဆက် သွယ်ရေးမှာကော အကုန်လုံး အားသာချက် တွေရှိ တယ်။တကယ်ကျတော့ နဂိုကတည်းကလည်းရှိပါတယ်၊ မြန်မာ နိုင်ငံအတွက်ဆိုလို့ရှိရင် ပြောချင်တာကတော့ အခုပြောင်း လဲနေတဲ့အချိန်မှာ ကိုယ့်ရဲ့ လွတ်လပ်တဲ့နိုင်ငံ ခြားရေး  ပေါ်လစီ ရှိရမယ်၊ သူများနိုင်ငံရဲ့ ကြိုးဆွဲပြီးတော့ အသုံး ချမခံနဲ့ ကိုယ့်နိုင်ငံရဲ့ အကျိုးစီးပွားကိုပဲ ကြည့်ပြီးတော့ ဆောင်ရွက်ပါ။
အဲဒါဆိုရင်တော့ တရုတ်နိုင်ငံအတွက် တခြားနိုင်ငံတွေနဲ့ ဘာမှပြိုင်ဆိုင်ရတဲ့အခါ နည်းပညာ အရမှာကော ငွေကြေး အရင်းအနှီး အပိုင်းမှာကော ကြောက်စရာ ဘာမှမရှိဘူး၊ တရုတ်နိုင်ငံရဲ့ အခြေခံ တည် ဆောက်မှုပိုင်းမှာတော့ ဘယ်နိုင်ငံမှ ယှဉ်ပြိုင်လို့မရတဲ့ တကယ့် ကမ္ဘာမှာ ထိပ်ဆုံးကအခြေအနေမှာဖြစ်နေပြီ လို့ ကျွန်တော်ထင်ပါတယ်။ မြန်မာပြည်မှာ အခြေခံတည် ဆောက်ရေး ပိုင်းမှာ အားနည်းနေတယ်။ အဲဒါကြောင့် ဒီအပိုင်းမှာ အများကြီးပူးပေါင်းလို့ရတယ်လို့ ယူဆပါတယ်။ နောက်တစ်ခုပြော ချင်တာ က အာဆီယံနိုင်ငံတွေကို ကြည့်ပါ။ အာဆီယံနိုင်ငံ တွေမှာ တရုတ်နိုင်ငံတစ်နိုင်ငံ တည်းမှာ မကဘဲနဲ့ အမေရိကန်တွေ၊ ဂျပန်တွေနဲ့ ပုံမှန် ဆက်ဆံနေတဲ့နိုင်ငံဖြစ်နေတယ်။ အဲဒီနိုင်ငံတွေဆိုရင် လည်း တရုတ်နိုင်ငံနဲ့ အတူတူပြိုင် ရတယ်။
မေး - တရုတ်နိုင်ငံမှာ အလီဘာဘာလို နည်းပညာကုမ္ပဏီကြီးတွေရှိနေ တယ်။ တရုတ်နိုင်ငံရဲ့မိုဘိုင်းဖုန်းသုံးစွဲမှုကလည်း ကမ္ဘာပေါ်မှာ အများဆုံး။ ဒါပေမဲ့ ဆိုရှယ် မီဒီယာ ပိုင်းမှာ တရုတ်နိုင်ငံမှာ အခုထက်ထိ ဖေ့စ်ဘွတ်ခ် တို့၊ တွစ်တာတို့ မသုံးနိုင်ဘူးပေ့ါနော်။ အဲဒါတွေကိုသုံးလာမယ်ဆိုရင် တရုတ်လူ့အဖွဲ့အစည်းမှာ ဘာတွေများ တိုးတက်ပြောင်း လဲလာနိုင်မလဲ။
ဖြေ - တရုတ်နိုင်ငံအနေနဲ့တော့ ဆိုရှယ်မီဒီယာတွေ အကုန်လုံးကို ကြိုဆိုပါတယ်။ ဒါပေမဲ့ တရုတ်နိုင်ငံရဲ့ ဥပဒေဆိုတာရှိတယ်၊ သက်ဆိုင်ရာဥပဒေရှိတယ်။ အဲဒီ ဥပဒေကို သူတို့ လိုက်နာ စောင့်စည်းမှု၊ လေးစားခြင်း လိုက်နာခြင်း မလုပ်နိုင်သေးတာကြောင့် အခုထိဝင်မလာ သေးတာ။ ဒါပေမဲ့ သူတို့ မလာပေမယ့် တရုတ်နိုင်ငံအ တွင်းမှာ ဆိုရှယ်မီဒီယာပိုင်းမှာကျတော့ အခုတော်တော် လေး ဖွံ့ဖြိုးတိုးတက်နေပြီ။ ဖေ့စ်ဘွတ်ခ်၊ တွစ်တာလိုမျိုး တရုတ်လိုဂိုဆိုရှယ်နက်ဝပ်ခ် ဆိုရှယ်မီဒီယာတွေကို သုံးနေတာ အများကြီးရှိတယ်။ အဲဒီမှာ အစိုးရကိုဝေဖန် တာတွေ ပြည်သူတွေရဲ့ အခက်အခဲကို တင်ပြတာတွေ အဲမှာ အကုန်လုံးလုပ်နေကြတယ်။
မေး  -  ဂလိုဘယ်တိုင်းမ်သတင်းစာအနေနဲ့ မြန်မာနိုင်ငံနဲ့ပတ်သက်တဲ့ သတင်းတွေကို ဖော်ပြတယ်ဆိုထား ခဲ့တော့၊ မြန်မာနိုင်ငံ နဲ့ ပတ်သက်တဲ့ သတင်းတွေကို ဘယ်လိုရယူပါ သလဲ။ သတင်းစာသတင်း ထောက်ရုံးဖွင့်ပြီး ကော်ရက်စပွန်းဒင်းလုပ်ဖို့ရှိပါသလား။
ဖြေ - မြန်မာနိုင်ငံနဲ့ပတ်သက်လို့ကတော့ နည်းနည်းရေ ပန်းစားနေတဲ့ သတင်းပေါ်လာလို့ရှိရင် သတင်းထောက် ကို မြန်မာနိုင် ငံသို့ လွှတ်တာ ရှိပါတယ်။ အမြဲတမ်း မြန်မာ နိုင်ငံမှာဖြန့်နေတဲ့ ကော်ရက်စပွန်း ဒါတွေရှိပါတယ်။ နောက် တစ်ခုက ဆင်ဟွာ သတင်း ဌာနခွဲ၊ သူတို့ဆီကနေ သတင်းယူ သုံးတာတွေရှိပါတယ်။ အနောက်တိုင်း မီဒီယာတွေဆီက သူတို့ဖော်ပြထားတဲ့ သတင်းတွေ ကို ယူတာတွေရှိပါတယ်။ မြန်မာပြည်ကိုလာတဲ့ အချက်တစ်ချက်ကလည်း ဒီမှာ ရုံးခွဲ၊ ကိုယ်စားလှယ်ထားလို့ ရမရကိုပေ့ါ။
မေး - ဖွင့်လို့ရရင် ဖွင့်မှာလား။
ဖြေ - အဲဒါတော့ စီးပွားရေးအရ ဘတ်ဂျက်ကိုပြန်တွက် ရဦးမှာ။
မေး - မစ္စတာသာ မြန်မာနိုင်ငံသားတစ်ယောက်ဖြစ်နေတယ်ဆိုရင် ဘယ်လိုနိုင်ငံ၊ ဘယ်လို ဖွံ့ဖြိုးတိုးတက်မှုမျိုး၊ ဘယ်လိုတည်ငြိမ်မှုမျိုး ဖြစ်စေချင်ပါသလဲ။
ဖြေ - တကယ်လို့ ကျွန်တော်သာ မြန်မာနိုင်ငံသားတစ် ယောက်ဖြစ်ခဲ့ရင်   တံခါးဖွင့်တဲ့နိုင်ငံ၊ အိမ်နီးချင်း နိုင်ငံတွေ နဲ့ ကောင်းကောင်းမွန်မွန်ဆက်ဆံတဲ့ နိုင်ငံတစ်နိုင်ငံဖြစ်ချင်တယ်။ အိမ်နီးချင်း တွေထဲမှာ တရုတ်နိုင်ငံက အကြီး ဆုံးဖြစ်နေလို့ တရုတ်နိုင်ငံနဲ့ ကောင်းကောင်းမွန်မွန် ဆက်ဆံနိုင်တာကျတော့ မြန်မာနိုင်ငံရဲ့ကိုယ်ကျိုးစီးပွားအတွက် ကိုက်ညီတယ်။ တရုတ်နိုင်ငံမ ကဘဲ၊ အိန္ဒိယနိုင်ငံ တခြားအိမ်နီးချင်းတွေဖြစ်တဲ့နိုင်ငံတွေနဲ့ ကောင်းကောင်း ပေါင်းသင်းဆက်ဆံမယ်။ ဒါတင်မက အမေရိကန်နိုင်ငံ၊ ကမ္ဘာပေါ်မှာရှိတဲ့ နိုင်ငံအားလုံးနဲ့ ပြေပြေလည်လည် ဆက်ဆံနိုင် တာကျတော့ မြန်မာနိုင်ငံရဲ့ အကျိုးနဲ့ကိုက် ညီပါတယ်။ နိုင်ငံတချို့မှလွဲလို့ ဘေးဖယ်ထားတဲ့ ပေါ်လစီကို မကျင့်သုံးပါဘူးလို့ ကျွန်တော်ယူဆပါတယ်။ ကျွန်တော် မြန်မာ နိုင်ငံသား တစ်ယောက် ဖြစ်ခဲ့ရင် ဒီမိုကရေစီကို အကြောင်းပြပြီးတော့ နိုင်ငံရေးရှုပ် ထွေးလာအောင် ပြည်တွင်းမှာ ပဋိပက္ခအများကြီးပေါ်ပေါက်လာအောင် အဲလိုကျွန်တော်မဖြစ်ချင်ဘူး။ တစ်ယောက်နဲ့ တစ်ယောက် တစ်ဦးနဲ့ တစ်ဦး အချင်းချင်းသဘောမကျတာမျိုးတွေ အကုန်လုံးရှုပ်ထွေးတာတွေ ကျွန်တော် မဖြစ်ချင်ဘူး။ အဲဒါကျတော့ အခုဆီးရီးယားနိုင်ငံတို့၊ အီရတ်နိုင်ငံတို့လို ဖြစ်သွားလိမ့်မယ်။ မြန်မာနိုင်ငံရဲ့ ဒီမိုကရေစီကို ကိုယ့်နည်းကိုယ့်ဟန်နဲ့တည် ဆောက်ရမယ်။ သိမ်မွေ့တဲ့ ဒီမိုကရေစီမျိုးဖြစ်ရမယ်။ မြန်မာနိုင်ငံကျတော့ ဒီမိုကရေစီကနေတစ်ဆင့် ပြည်သူလူထုရဲ့စိတ်တွေအကုန်လုံး တစ်စိတ်တစ် ဝမ်းတည်းညီညွတ်ပေးရမယ်။ ကိုယ့်ရဲ့လမ်းကြောင်း၊ ကိုယ့်နိုင်ငံရဲ့လမ်းကို ထွင်ပြီးတော့လျှောက်ရမယ်။ သူများနိုင်ငံရဲ့အတွေ့အကြုံကိုမယူဘဲ သင့် လျော်တဲ့လမ်းကြောင်းကို တည်ဆောက် ပါလို့ ကျွန်တော်ပြောချင်ပါတယ်။
#Democracytoday
Read 857 times
Published in အထူးကဏ္ဍအစီအစဉ်
Tagged under
Global Times Newspaper
Chief Editor
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
Related items
ထိုင်းဝန်ကြီးချုပ်ဟောင်း သက်ဆင် အစိုးရသစ်လက်ထက်တွင် မြန်မာနိုင်ငံသို့ ပထမဆုံးအကြိမ်လာရောက်
အကြမ်းဖက်သမား ဟောင်းတစ်ဦး၏ ဖွင့်ဟ ဝန်ခံချက် (သို့မဟုတ်) ခြိမ်းခြောက်ခံနေရသော မြန်မာနိုင်ငံ၏ အမျိုးသားလုံခြုံရေး
ဦးကိုနီလုပ်ကြံခံရမှုတွင် သေဆုံးခဲ့ရသည့် ဦးနေဝင်း၏မိဘနှစ်ပါးကို နာရေးကူညီမှုအသင်း(ရန်ကုန်)က ရာသက်ပန်ကျန်းမာရေးစောင့်ရှောက်ပေးမည်
ပြည်သူချစ်လို့ ကမ္ပည်းတင်ခံရသူများ
မြန်မာနိုင်ငံဆိုင်ရာ ဂျပန်နိုင်ငံ သံအမတ်ကြီး H.E Mr. Tateshi HIGUCHI နှင့် တွေ့ဆုံခြင်း
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook